Bejaarde dood gekry op plaas naby Kendal | Netwerk24
08 Maart 2021 15:57
Volgens bronne is die man op die plaas Leeufontein geskiet. 'n Voertuig en twee selfone word vermis.
Die man, wie se naam nie bekend gemaak kan word voordat sy familie in kennis gestel is nie, het alleen op die plaas gewoon. Familie het glo onraad vermoed nadat hulle die man vir 'n geruime tyd nie in die hande kon kry nie. Inwoners in die omgewing het gaan ondersoek instel en op die man se lyk afgekom.
Die vermoede is dat die moord tussen Donderdag en Sondag plaasgevind het.
Berigte dat die man gemartel is, kon nog nie bevestig word nie. Die polisie kon nie dadelik op navrae reageer nie.